title: Bastarás
text: Bastarás ye un lugar aragonés d'a provincia de Uesca, en o municipio de Casbas de Uesca y comarca d'a Plana de Uesca.
  
  A suya población yera de 4 habitants en o 2010.
  
  Historia 
  Seguntes Agustín Ubieto Arteta, a primera cita d'o lugar ye de 1093, recullita en a obra de José María Lacarra Documentos para el estudio de la reconquista y repoblación del valle del Ebro, en Estudios de Edad Media de la Corona de Aragón, II, III y V, y documenta as variants Bastaras, Bastares y Bastuas.
  
  A prencipios d'a decada d'os anyos 1970 a empresa FIMBAS que leva fincas cinecheticas compró tot o municipio de Bastarás fueras d'a ilesia, a fuent y as carreras, y fació un vallato que encluyó 270 hectarias de mont publico on yeran as foces de Rodellar de Biarche, o tramo de camín reyal entre Bastarás y Bara y zonas de dominio publico hidraulico como o barranco Solecio y Rebullón. A empresa FIMBAS cambeó de propietario bellas vegatas: os propietarios de Codorniu, a firma francesa B.I.C y dimpués Victorino Alonso, qui rebaixó o suelo d'a espluga de Chaves 3 metros pa fer un pesebre-cubillar pa os animals.
  
  Demografía
  
  Casas
  Os nombres d'as casas de Bastarás son:
  
  Arnal, Cebollero Rico, Cebollero Pobre, Garcés y Saso.
  
  Molimentos 
   Espluga de Chaves, un important chacimiento arqueolochico con un important livel estratigrafico d'o Neolitico destruito (a destrucción fue comprobata en l'anyo 2009, encara que ye anterior) por os propietarios d'a finca cinechetica que ocupa l'antigo termin d'o despoblato. Encara que o chacimiento no teneba protección legal por no estar declarato Bien d'Intrés Cultural, yera considerato uno d'os prencipals chacimientos d'o periodo en Aragón.
  
  Bibliografía 
    F.A.M y Ecologistas en Acción: Repulsa por expolio, Heraldo de Aragón, 30 d'abril de 2009.
  
  Vinclos externos 
    Adolfo Castán Sarasa y Vicente Baldellou Martínez: Excavaciones en la cueva de Chaves de Bastaras (Casbas-Huesca), en Bolskan: Revista de arqueología del Instituto de Estudios Altoaragoneses, ISSN 0214-4999, Nº 1, 1985 , pachinas 9-38, en Dialnet.
  
  Referencias 
  
  Lugars d'a provincia de Uesca
  Lugars de Casbas de Uesca
  Localidaz d'a diocesi de Uesca en a Plana de Uesca